શીર્ષક: કુંવરજીની જસદણમાં જીત, વિધાનસભામાં ભાજપની સદી પુરી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મૉડર્ન સ્કૂલ, જસદણથી જ્યારે તેમનું વિજય સરઘસ નીકળ્યું, ત્યારે અગાઉથી જ મોટી સંખ્યામાં લોકો રસ્તા પર આવી ગયા હતા.  

પાનના ગલ્લા હોય, કે પાણીની ટાંકી, મકાનનું ધાબુ હોય કે પછી પાર્ક કરેલી કોઈ ટ્રક, જ્યાં નજર જાય ત્યાં લોકોના ટોળા કુંવરજીને જોવા માટે રાહ જોઈ રહ્યાં હતા. 

માત્ર જસદણના જ નહીં, પરંતુ આસપાસનાં નાના-મોટા ગામડાઓમાંથી પણ મોટી સંખ્યામાં લોકો ઉમટી પડ્યા હતા.

બાવળિયાના વિજય સરઘસમાં બાઇકર્સ, ઘોડસવારો, ખુલ્લી જીપકાર, તેમજ અનેક એસ.યુ.વી કારો સાથે લોકો જોડાયા હતા.

'બાવળિયાની જય', તેમજ 'મોદી, મોદી'ના નારા જસદણમાં અગાઉ ક્યારેય ન સંભળાયા હોય તેવી રીતે સંભળાઈ રહ્યા હતા. 

પોતાના ઘરોથી બહાર નીકળી, રસ્તાના નાકાઓ પર અનેક મહિલાઓ બાવળિયાને જોવા કલાકો સુધી ઊભાં રહ્યાં હતાં. 

આવાં જ એક મહિલા મંજુલા જોષી લગભગ એક કલાક સુધી ઊભા રહ્યાં પછી જ કુંવરજી બાવળિયાની એક ઝલક મેળવી શક્યાં હતાં.

તેમણે કહ્યું કે 'પહેલાં માત્ર કુંવરજી હતા, હવે તેમની સાથે વિકાસ પણ છે, માટે હવે તો તેમના સિવાય બીજું કોઈ નહીં.'

જુલાઇ 2018માં કુંવરજી કૉંગ્રેસ પાર્ટી છોડી ભાજપમાં જોડાઈ ગયા હતા.

ભારતીય જનતા પાર્ટીની રાજ્ય સરકારે તેમને પાણી પુરવઠાના કૅબિનેટ મંત્રી બનાવ્યા હતા. 

સામાન્ય રીતે કોઈ પણ પેટાચૂંટણીના પરિણામમાં આટલી ઉત્સુક્તા જોવા મળતી નથી, જેમાં બંને પક્ષોનાં આશરે 70 જેટલા ધારાસભ્યોએ પ્રચાર કર્યો હોય અને એક ધારાસભ્યની જીત બાદ દેશનાં પ્રધાનમંત્રીએ તેમને ટ્વીટ કરીને અભિનંદન પાઠવ્યા હોય.

આ પેટાચૂંટણીમાં મીડિયાનું એટલું આકર્ષણ હતું કે અમુક ટીવી ચેનલોએ તો પરિણામા કવરેજ માટે ક્રેન વગેરેનો પણ ઉપયોગ કરી રિયલ ટાઇમ કવરેજ આપવાનો પ્રયાસ કર્યો હતો. 

સવારે લગભગ 11 વાગ્યે બાવળિયા કાઉન્ટિંગ સેન્ટરથી બહાર આવે તે પહેલાં જ ભાજપનાં સમર્થકો મૉડર્ન સ્કૂલની બહાર ભાજપના ઝંડા લઈને ઉભા રહી ગયા હતા.

કાઉન્ટિંગ જસદણની મૉડર્ન સ્કૂલમાં થયું હતું. આશરે 11 વાગ્યે બાવળિયાની જીત સ્પષ્ટ થઈ ચૂકી હતી.

તમે આ વાંચ્યું કે નહીં?

સ્થાનિકોનો મત

જસદણમાં જીત બાદ ભાજપનો વિજયોત્સવ

જસદણનાં કમલાપુર ગામનાં વતની, વીરાભાઇ કોળીપટેલ પણ આ લોકોની ભીડમાં હતા.

જ્યારે તેમને પુછ્યું કે, બાવળિયાની જિતનું મુખ્ય કારણ શું છે, તો કંઈ પણ વિચાર કર્યા વગર તેમણે કહ્યું કે, તેમનો લોકસંપર્ક.

બીબીસી ગુજરાતી સાથે વાત કરતા વીરાભાઈએ કહ્યું, "અમારા ગામમાં પાણીની તંગીનો જડમુળથી તેમણે નિકાલ કરી દીધો છે."

"હું...